חוסה לואיס רודריגס (כדורגלן אורוגוואי)

חוסה לואיס רודריגס בבאנס (בספרדית: José Luis Rodríguez Bebanz; נולד ב-14 במרץ 1997 בפאיסנדו שבאורוגוואי) הוא כדורגלן אורוגוואי המשחק בעמדת המגן הימני בקבוצת נסיונל מליגת העל האורוגוואית.

קריירת מועדונים 
רודריגס גדל במחלקת הנוער של דאנוביו מליגת העל האורוגוואית. בשנת 2016 החל לשחק בקבוצה הבוגרת של המועדון, ובסך הכל ערך במדיה 104 הופעות ליגה, בהן הבקיע שישה שערים.

ב-29 ביולי 2019 הושאל רודריגס לראסינג קלוב מליגת העל הארגנטינאית. בסך הכל ערך הופעה אחת במדי המועדון, בתיקו 3-3 נגד טאז'רס במסגרת הליגה.

ב-13 בספטמבר 2021 חתם רודריגס בפניקס מליגת העל האורוגוואית. הוא ערך 14 הופעות ליגה במדי המועדון, בהן הבקיע שני שערים.

ב-6 בינואר 2022 חתם רודריגס בנסיונל מליגת העל האורוגוואית.

קריירה בינלאומית 
ב-10 בנובמבר 2022 נכלל רודריגס בסגל נבחרת אורוגוואי בטורניר מונדיאל 2022, על-אף שלא שיחק במדי הנבחרת עד למועד הזימון.

קישורים חיצוניים

הערות שוליים

כדורגלנים אורוגוואים
מגני כדורגל אורוגוואים
פאיסנדו: כדורגלנים
כדורגלני דאנוביו
כדורגלני ראסינג קלוב
כדורגלני פניקס
כדורגלני נסיונל
כדורגלני נבחרת אורוגוואי
כדורגלני מונדיאל 2022
אורוגוואים שנולדו ב-1997